“Oʻzbekiston — 2030” strategiyasida belgilangan asosiy yoʻnalishlar boʻyicha islohotlarni amalga oshirishning 2024-yildagi ustuvor chora-tadbirlari toʻgʻrisida
(resolution, 2024-09-19)

2030-yilda milliy iqtisodiyotni oʻrta daromadli mamlakatlarning yuqori guruhiga kiritish vazifalariga erishish uchun 2024-yilda bozor iqtisodiyoti poydevorini qurishning asosiy jarayonlarini yakunlab, 2025-yilda iqtisodiyotni sifat jihatdan mutlaqo yangi darajaga olib chiqish orqali aholiga munosib turmush tarzini yaratish maqsadida: 1. 2024-yilda strategik yoʻnalishlardagi islohotlarni amalga oshirish chora-tadbirlar rejasi (keyingi oʻrinlarda — Chora-tadbirlar rejasi) 1-ilovaga muvofiq tasdiqlansin. Chora-tadbirlar rejasida belgilangan vazifalarni amalga oshirish boʻyicha muvofiqlashtiruvchi organlar etib Strategik islohotlar agentligi hamda Iqtisodiyot va moliya vazirligi belgilansin. 2. Quyidagilar: 2024-yilda strategik yoʻnalishlardagi islohotlarni amalga oshirish chora-tadbirlar rejasi ijrosini taʼminlash boʻyicha Muvofiqlashtiruvchi guruh (keyingi oʻrinlarda — Muvofiqlashtiruvchi guruh) tarkibi 2-ilovaga muvofiq; Chora-tadbirlar rejasining har bir asosiy yoʻnalishlarini amalga oshirish boʻyicha kichik ishchi guruhlar (keyingi oʻrinlarda — Kichik ishchi guruhlar) tarkiblari 3 — 3i-ilovalarga muvofiq tasdiqlansin. 3. Kichik ishchi guruhlar rahbarlari har bir yoʻnalishda belgilangan vazifalarni amalga oshirishda xalqaro moliya institutlari, konsalting kompaniyalar, xorijiy va mahalliy ekspertlarni, xususan ilmiy-tadqiqot institutlari, oliy taʼlim muassasalari hamda akademiyalarning yetakchi olim va mutaxassislarini mazkur guruhlarga jalb qilsin. 4. Masʼul vazirlik va idoralarga xorijiy konsalting kompaniyalari bilan Chora-tadbirlar rejasini samarali amalga oshirish boʻyicha ekspert koʻmagi va maslahatlar xizmati koʻrsatilishi yuzasidan toʻgʻridan-toʻgʻri uch tomonlama (vazirlik va idora — xorijiy konsalting kompaniyalari — Strategik islohotlar agentligi) shartnomalar tuzishga ruxsat berilsin. Belgilansinki, xorijiy konsalting kompaniyalari tomonidan ekspert koʻmagi va maslahatlar xizmati koʻrsatilishi vazirlik va idoralarning oʻz mablagʻlari, shuningdek, qonunchilik hujjatlari bilan taqiqlanmagan boshqa manbalar hisobidan moliyalashtiriladi. 5. Muvofiqlashtiruvchi guruh: masʼul vazirlik va idoralar tomonidan Chora-tadbirlar rejasida belgilangan tadbirlarning toʻliq va sifatli amalga oshirilishini nazorat qilsin; Chora-tadbirlar rejasi ijrosini taʼminlashda masʼul vazirlik va idoralar bilan yuzaga kelgan muammolarni muhokama qilish va ularni bartaraf qilish boʻyicha amaliy yordam koʻrsatib borsin. Bunda, har oy yakunida Chora-tadbirlar rejasining ijrosini tahlil qilib, Oʻzbekiston Respublikasi Prezidenti huzurida oʻtkaziladigan yigʻilishlarga asosiy masalalar boʻyicha tahliliy materiallarni kiritib borsin. 6. Kichik ishchi guruhlar: bir hafta muddatda har bir asosiy yoʻnalish boʻyicha belgilangan vazifalarni amalga oshirish boʻyicha batafsil oyma-oy reja grafigini tasdiqlasin; har oyning 5-sanasiga qadar Chora-tadbirlar rejasi doirasida amalga oshirilgan ishlar yuzasidan batafsil maʼlumotlarni Muvofiqlashtiruvchi guruhga kiritib borsin. 7. Belgilansinki: masʼul vazirlik va idoralarning birinchi rahbarlari Chora-tadbirlar rejasida belgilangan tadbirlarning sifatli va toʻliq ijrosini taʼminlashda shaxsan javobgar hisoblanadi; Chora-tadbirlar rejasida belgilangan vazifalarning ijro etilishi holati Vazirlar Mahkamasining yigʻilishlarida tanqidiy koʻrib chiqiladi, shuningdek, yuzaga kelayotgan muammolarni hal etish boʻyicha tegishli choralar koʻriladi. 8. Mazkur qarorning ijrosini samarali tashkil qilishga masʼul va shaxsiy javobgar etib Strategik islohotlar agentligi direktori B.B. Raxmatov hamda Bosh vazir oʻrinbosari — iqtisodiyot va moliya vaziri J.A. Qoʻchqorov belgilansin. Qaror ijrosini muhokama qilib borish, masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. T/r Chora-tadbir nomi Amalga oshirish mexanizmlari Muddat Hujjat shakli Masʼul ijrochilar I. Makroiqtisodiy barqarorlikni taʼminlash, budjet-soliq siyosatining samaradorligini oshirish va davlat xaridlari tizimini takomillashtirish Muvofiqlashtiruvchilar: Prezident Administratsiyasi — B. Raxmatov, T. Ishmetov, Vazirlar Mahkamasi — J. Qoʻchqorov 1. Makroiqtisodiy barqarorlikni taʼminlash va unga ishonchlilikni mustahkamlashning 2024-yildagi eng dolzarb vazifasi sifatida konsolidatsiyalashgan budjet taqchilligini yalpi ichki mahsulotga nisbatan 4 foizdan oshirmaslikni belgilash. 1. 2024-yilda bozor islohotlarini toʻlaqonli amalga oshirish orqali budjet taqchilligi, shu jumladan subsidiyalar va qoʻshimcha xarajatlar oshib ketishining oldini olish. 2. Makroiqtisodiy barqarorlikni (shu jumladan, budjet taqchilligini oshirmaslik) taʼminlash maqsadida Muvofiqlashtiruvchi guruh Bosh vazir huzurida har oyda: a) mazkur qarorda belgilangan yoʻnalishlardagi islohotlar ijrosini; b) budjet daromadlari va xarajatlarining oylik ijrosini muhokama qilish va islohotlar kechikishining oldini olish hamda budjet taqchilligini oshirmaslikning qatʼiy choralarini koʻrib borish. Har oyda Amaliy choralar Muvofiqlashtiruvchi guruh (B. Raxmatov, J. Qoʻchqorov) 2. Budjet intizomini taʼminlash, budjet xarajatlari natijadorligiga erishish, davlat moliyasini boshqarish sohasidagi islohotlarni tizimlashtirish, shuningdek, budjet barqarorligini taʼminlash orqali budjet taqchilligini qisqartirib borish. Bunda, davlat moliyasini boshqarish tizimini mamlakat strategik maqsadlarga erishishda ishonchli vosita sifatida takomillashtirish. 2025 — 2030-yillarda davlat moliyasini boshqarish tizimini takomillashtirish strategiyasini ishlab chiqib, normativ-huquqiy hujjat loyihasini Vazirlar Mahkamasiga kiritish. Noyabr Oʻzbekiston Respublikasi Vazirlar Mahkamasi qarori Iqtisodiyot va moliya vazirligi (A.Y. Xaydarov) 3. Davlat xaridlari tizimini takomillashtirish, shaffoflikni oshirish orqali raqobat muhitini kuchaytirish. “Davlat xaridlari tizimini yanada takomillashtirish chora-tadbirlari toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. Avgust Oʻzbekiston Respublikasi Prezidenti Farmoni Iqtisodiyot va moliya vazirligi (G. Raximova) II. Mamlakat energetika xavfsizligini taʼminlash Muvofiqlashtiruvchilar: Prezident Administratsiyasi — A. Sultanov, Iqtisodiyot va moliya vazirligi — B. Xodjayev, Energetika vazirligi — J. Mirzamaxmudov 4. Energetika tarmogʻini tartibga soluvchi qonunchilik normalarini sohada amalga oshirilayotgan islohotlarga moslashtirish. Yangi tahrirdagi “Elektr energetikasi toʻgʻrisida”gi Qonun loyihasini ishlab chiqib, Vazirlar Mahkamasiga kiritish. Iyun Oʻzbekiston Respublikasi Qonuni Energetika bozorini rivojlantirish va tartibga solish agentligi (Sh. Xodjayev) 5. Elektr energiyasining ulgurji va chakana-savdo bozorlarini tashkil etish, bozor ishtirokchilarining huquq va majburiyatlarini belgilash, ularning faoliyatini hamda tariflarni tartibga solish. “Raqobatli energetika bozorini tartibga solish toʻgʻrisida”gi Qonun loyihasini ishlab chiqib, Vazirlar Mahkamasiga kiritish. Noyabr Oʻzbekiston Respublikasi Qonuni Energetika bozorini rivojlantirish va tartibga solish agentligi (Sh. Xodjayev), Energetika vazirligi (J. Mirzamaxmudov) 6. Energetika faoliyatiga litsenziya berish jarayonlarini tartibga solishning qonunchilik asoslarini belgilash, elektr energiyasini ishlab chiqarish va yetkazib berish faoliyatining ayrim turlari uchun litsenziya hamda muayyan harakatlar uchun ruxsatnomalar berish talab va qoidalarini belgilash. “Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonuniga oʻzgartirish va qoʻshimchalar kiritish haqida”gi Qonun loyihasini ishlab chiqib, Vazirlar Mahkamasiga kiritish. Iyul Oʻzbekiston Respublikasi Qonuni Energetika bozorini rivojlantirish va tartibga solish agentligi (Sh. Xodjayev), Energetika vazirligi (J. Mirzamaxmudov), Adliya vazirligi (A. Tashkulov) 7. 2030-yilgacha energetika sohasini rivojlantirish ssenariylari va maqsadli koʻrsatkichlarini, asosiy tarmoqlar va hududlar boʻyicha energiya resurslariga boʻlgan talab va taklif prognozlarini belgilash. “Oʻzbekiston Respublikasi yoqilgʻi-energetika sohasini 2030-yilgacha muvozanatli rivojlantirish dasturini (Master plan) tasdiqlash toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. Iyun Oʻzbekiston Respublikasi Vazirlar Mahkamasi qarori Energetika vazirligi (J. Mirzamaxmudov), Energetika bozorini rivojlantirish va tartibga solish agentligi (Sh. Xodjayev) 8. Elektr energiyasi sohasidagi maqsadli koʻrsatkichlar va strategik vazifalarni belgilash, ishlab chiqarish manbalarini diversifikatsiya qilish, energiya samaradorligini oshirish. Elektr energiya sohasini 2030-yilgacha rivojlantirish konsepsiyasini tasdiqlash boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Iyul Oʻzbekiston Respublikasi Vazirlar Mahkamasi qarori Energetika vazirligi (J. Mirzamaxmudov), Energetika bozorini rivojlantirish va tartibga solish agentligi (Sh. Xodjayev) 9. Gaz bozorini erkinlashtirish, sohaga xususiy investorlarni jalb qilish uchun sharoit yaratish, tabiiy gaz bozori regulyatorini tashkil qilish va xususiy operatorlarni jalb qilish. 2030-yilga qadar gaz bozorini isloh qilish konsepsiyasini tasdiqlash boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Aprel Oʻzbekiston Respublikasi Prezidenti qarori Energetika vazirligi (J. Mirzamaxmudov) 10. Tariflarni hisoblashda sohani modernizatsiya qilish va investitsiyalarni oshirishni ragʻbatlantiruvchi “aktivlar bazasini tartibga solish” (Regulatory Asset Base) usulini joriy etish. Gaz va elektr energiyasi tariflarini hisoblashning yangi metodikasini tasdiqlash boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Aprel Oʻzbekiston Respublikasi Vazirlar Mahkamasi qarori Iqtisodiyot va moliya vazirligi (B. Xodjayev) 11. Magistral va taqsimlash elektr tarmoqlariga yangi obyektlarni ulash tartiblari hamda texnik talablar va xavfsizlik standartlarini belgilash. Quyidagilar boʻyicha alohida normativ-huquqiy hujjat loyihalarini ishlab chiqib, Vazirlar Mahkamasiga kiritish: Oʻzbekiston Respublikasi Vazirlar Mahkamasi qarori Energetika bozorini rivojlantirish va tartibga solish agentligi (Sh. Xodjayev), Energetika vazirligi (J. Mirzamaxmudov) a) magistral elektr tarmoqlaridan foydalanish qoidalarini tasdiqlash; May b) taqsimlash elektr tarmoqlaridan foydalanish qoidalarini tasdiqlash. Iyul 12. “Oʻzbekneftgaz” AJning 85 ta konida gaz qazib chiqarishni barqarorlashtirish. Amaliy chora-tadbirlar dasturini amalga oshirish. Mart Amaliy chora-tadbirlar dasturi Energetika vazirligi (J. Mirzamaxmudov) 13. Tabiiy gazni qazib olishda texnik standartlashtirish, har bir bosqichda hisoblagichlar uchun yagona texnik standartlarni ishlab chiqish va oʻrnatish, gaz hajmini ishonchli va aniq oʻlchashni taʼminlash. Tabiiy gazni qazib olishdan isteʼmolchilarga yetkazib berishgacha boʻlgan barcha bosqichlarda hisoblagichlarni oʻrnatish boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Avgust Oʻzbekiston Respublikasi Vazirlar Mahkamasi qarori Energetika vazirligi (J. Mirzamaxmudov) 14. Suyultirilgan gazni yetkazib berish funksiyasini xususiy operatorlarga oʻtkazish uchun pilot loyihalarni amalga oshirish. 5 ta tumanda aholiga suyultirilgan gaz yetkazib berish funksiyasini xususiy operatorlarga berish boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. May Oʻzbekiston Respublikasi Prezidenti qarori Energetika vazirligi (J. Mirzamaxmudov) 15. “Oʻztransgaz” AJning gaz transport tizimini modernizatsiya qilish dasturini ishlab chiqish. Normativ-huquqiy hujjat loyihasini ishlab chiqib, Vazirlar Mahkamasiga kiritish. Iyun Oʻzbekiston Respublikasi Vazirlar Mahkamasi qarori Energetika vazirligi (J. Mirzamaxmudov) 16. Xalqaro moliya korporatsiyasi bilan Samarqanddagi elektr energiyasini taqsimlash tarmoqlarini modernizatsiyasiga DXSH asosida investorlarni jalb qilish uchun tender eʼlon qilish. Shuningdek, ushbu jarayonlarni Jizzax va Sirdaryo viloyatlarida ham boshlash. 1. Tender hujjatlarini tayyorlash. Avgust Amaliy tadbirlar Iqtisodiyot va moliya vazirligi (B. Xodjayev), Energetika bozorini rivojlantirish va tartibga solish agentligi (Sh. Xodjayev), Energetika vazirligi (J. Mirzamaxmudov) 2. Tenderni eʼlon qilish. Noyabr 3. Tender yakunlarini boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Dekabr Oʻzbekiston Respublikasi Vazirlar Mahkamasi qarori III. Qishloq va suv xoʻjaligida islohotlarni kuchaytirish, aholini oziq-ovqat bilan taʼminlashni tubdan yaxshilash Muvofiqlashtiruvchilar: Prezident Administratsiyasi — A. Samadov, Iqtisodiyot va moliya vazirligi — A. Y. Xaydarov, Qishloq xoʻjaligi vazirligi — I. Abduraxmonov, Suv xoʻjaligi vazirligi — Sh. Xamrayev 17. Qishloq xoʻjaligi ekinlarini maʼmuriy joylashtirishdan voz kechish, minimal hosildorlik va fermerlar kengashiga majburiy aʼzolikni bekor qilish. Yer kodeksiga oʻzgartish kiritish yuzasidan normativ-hujjat loyihasini ishlab chiqib, Vazirlar Mahkamasiga kiritish. Aprel Oʻzbekiston Respublikasi Qonuni Qishloq xoʻjaligi vazirligi (I. Abduraxmonov), Adliya vazirligi (A. Tashkulov) 18. Qishloq xoʻjaligini sugʻurtalash jamgʻarmasini tashkil etish, xatarlarni qayta sugʻurtalash, sugʻurta mukofotining 50 foizini davlat tomonidan qoplash. “Qishloq xoʻjaligi tavakkalchiliklarini sugʻurtalash toʻgʻrisida”gi Qonun loyihasini ishlab chiqib, Vazirlar Mahkamasiga kiritish. Aprel Oʻzbekiston Respublikasi Qonuni Qishloq xoʻjaligi vazirligi (I. Abduraxmonov) 19. Sohada kooperativlar tashkil etish, suvdan foydalanish, bank va XMIlar bilan hamkorlik qilish, yetishtirilgan mahsulotlarni oʻzida qayta ishlashning huquqiy asosini yaratish. “Qishloq xoʻjaligi kooperativi toʻgʻrisida”gi Qonun loyihasini Oliy Majlis Qonunchilik palatasiga kiritish. Mart Oʻzbekiston Respublikasi Qonuni Qishloq xoʻjaligi vazirligi (I. Abduraxmonov) 20. Pillachilikda yangi quvvatlarni tashkil etishni “Oʻzbekipaksanoat” uyushmasi bilan kelishishni bekor qilish, pillani birjada sotish tartibini tasdiqlash, Ipakchilik va jun sanoatini rivojlantirish qoʻmitasi faoliyatini transformatsiya qilish. Ipakchilik sohasini isloh qilish boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Iyun Oʻzbekiston Respublikasi Prezidenti qarori Qishloq xoʻjaligi vazirligi (I. Abduraxmonov) 21. 2025-yil hosilidan gʻalla yetishtirishga imtiyozli kreditlarni bevosita fermer xoʻjaliklariga ajratish. Normativ-huquqiy hujjat loyihasini ishlab chiqib, Vazirlar Mahkamasiga kiritish. May Oʻzbekiston Respublikasi Prezidenti qarori Qishloq xoʻjaligi vazirligi (I. Abduraxmonov) 22. 2025-yil hosilidan toʻqimachilik korxonalariga ham paxta xomashyosini sotib olish boʻyicha fyuchers shartnomalari tuzishga ruxsat berish. Normativ-huquqiy hujjat loyihasini ishlab chiqib, Vazirlar Mahkamasiga kiritish. Iyun Oʻzbekiston Respublikasi Prezidenti qarori Qishloq xoʻjaligi vazirligi (I. Abduraxmonov) 23. Yevropa ittifoqi va Jahon banki grant mablagʻlarini jalb qilgan holda sohaga ajratilayotgan barcha subsidiyalarni xatlovdan oʻtkazib, ularning samaradorligini oshirish va JST talablariga moslashtirish. Subsidiyalar samaradorligini oshirish va Jahon savdo tashkiloti talablariga moslashtirish boʻyicha doklad (hisobot) va takliflar tayyorlash. Noyabr Harakatlar rejasi Qishloq xoʻjaligi vazirligi (I. Abduraxmonov) 24. 14 ta tumandagi qishloq xoʻjaligi boʻlimlari oʻrnida AKIS (Agroxizmatlar markazi) tashkil etish. 1. Agroxizmatlar markazlari tashkil etiladigan tumanlarni tanlash. 2. Markaz tuzilmasi va uni moliyalashtirish tartibi yuzasidan takliflar tayyorlash. Mart-aprel Oʻzbekiston Respublikasi Vazirlar Mahkamasi qarori Qishloq xoʻjaligi vazirligi (I. Abduraxmonov) 3. Markazlarni tashkil etish boʻyicha normativ-huquqiy hujjat loyihasini Vazirlar Mahkamasiga kiritish. Aprel 25. Asosiy turdagi ekinlar urugʻchiligining mustaqilligini taʼminlash, urugʻchilik institutlari (laboratoriya) moddiy-texnik bazasini mustahkamlash, biriktirilgan ekin maydonlarini toʻliq xatlovdan oʻtkazish. Qishloq xoʻjaligi ekinlari urugʻchilik institutlarini rivojlantirish dasturini tasdiqlash boʻyicha normativ-huquqiy hujjat loyihasini ishlab chiqish va Vazirlar Mahkamasiga kiritish. Avgust Oʻzbekiston Respublikasi Vazirlar Mahkamasi qarori Qishloq xoʻjaligi vazirligi (I. Abduraxmonov) 26. Qishloq xoʻjaligi vazirligida islohotlarni implementatsiya qilish, XMI mablagʻlarini manzilli ishlatish boʻyicha loyiha ofisi tashkil etish. Normativ-huquqiy hujjat loyihasini ishlab chiqib, Vazirlar Mahkamasiga kiritish. Mart Oʻzbekiston Respublikasi Vazirlar Mahkamasi farmoyishi Qishloq xoʻjaligi vazirligi (I. Abduraxmonov) 27. Suv xoʻjaligi vazirligi tizimini qayta koʻrib chiqish, uni takomillashtirish yuzasidan takliflarni shakllantirish. Normativ-huquqiy hujjat loyihasini ishlab chiqish va Vazirlar Mahkamasiga kiritish. Mart Oʻzbekiston Respublikasi Prezidenti qarori Suv xoʻjaligi vazirligi (Sh. Xamrayev) 28. Tuproqning meliorativ holatini yaxshilash hamda suv inshootlari bilan band boʻlmagan suv fondi yerlarini ijaraga berish tartibini belgilash. Normativ-huquqiy hujjat loyihasini ishlab chiqish va Vazirlar Mahkamasiga kiritish. Sentabr Oʻzbekiston Respublikasi Vazirlar Mahkamasi qarori Suv xoʻjaligi vazirligi (Sh. Xamrayev) 29. Daryolar, magistral kanallar va muhim suv obyektlarida suvning yagona onlayn hisobini yuritish tizimini joriy etish. 1. Daryolar, magistral kanallar va muhim suv obyektlarida suvning yagona onlayn hisobini yuritishni yoʻlga qoʻyish boʻyicha idoralararo ishchi guruh tarkibini Vazirlar Mahkamasi tomonidan tasdiqlash. Mart Oʻzbekiston Respublikasi Vazirlar Mahkamasi farmoyishi Suv xoʻjaligi vazirligi (Sh. Xamrayev) 2. Suv oʻlchash qurilmalari oʻrnatiladigan obyektlar va nuqtalar roʻyxatini shakllantirish va oʻrnatish muddatlarini belgilash boʻyicha takliflarni Vazirlar Mahkamasiga kiritish. Aprel 3. Suv oʻlchash qurilmalarini oʻrnatish, ishga tushirish va axborot tizimiga integratsiya qilish. 2024 — 2026-yillar 30. Kichik xoʻjalik va aholi tomorqasida yetishtirilgan qishloq xoʻjaligi mahsulotlarini sotish tizimini takomillashtirish. 1. OʻzRTX birjasida qishloq xoʻjaligi mahsulotlarini sotishga ixtisoslashgan elektron savdo (UzexAgro) platformasini yaratish. May Jamiyat kuzatuv kengashi qarori Qishloq xoʻjaligi vazirligi (I. Abduraxmonov) 2. Platformani tegishli vazirlik va idoralar hamda “Online mahalla” elektron platformasi bilan integratsiya qilish. May 3. Mahallalarga biriktirilgan hokim yordamchilari orqali oziq-ovqat va qishloq xoʻjaligi mahsulotlari yetishtiruvchilarni platformaga keng jalb qilish. Yil davomida 4. Dastlabki bosqichda davlat buyurtmachilari (tibbiyot muassasalari, bogʻcha, maktab va boshqalar) tomonidan oziq-ovqat va qishloq xoʻjaligi mahsulotlarini xarid qilish tizimini yoʻlga qoʻyish. Yil davomida 31. Oziq-ovqat sanoati korxonalarining barqaror faoliyat koʻrsatishini taʼminlash. 1. Hududlarda faoliyat koʻrsatayotgan oziq-ovqat sanoati korxonalarining mavjud quvvatlaridan foydalanish holatini oʻrganish va muammolarni aniqlash. May Chora-tadbirlar dasturi Qishloq xoʻjaligi vazirligi (I. Abduraxmonov), Investitsiyalar, sanoat va savdo vazirligi (L. Kudratov) 2. Korxonalarda mavjud muammolarni hal qilish, ularni qoʻllab-quvvatlash boʻyicha chora-tadbirlar dasturini tasdiqlash. Iyun 3. 2024-yilda qishloq xoʻjaligini modernizatsiya qilish boʻyicha Jahon banki va Fransiya taraqqiyot agentligidan jalb qilingan 120 mln dollar mablagʻlar hisobidan amalga oshiriladigan yangi oziq-ovqat ishlab chiqarish loyihalari roʻyxatini shakllantirish va ularni amalga oshirish. Yil davomida 32. Chorvachilikning ozuqa bazasini mustahkamlash orqali goʻsht, sut va tuxum ishlab chiqarishni kengaytirish choralarini koʻrish. 1. Faoliyat koʻrsatayotgan chorvachilik xoʻjaliklarining ozuqa bazasini mustahkamlash maqsadida ularni toʻliq xatlovdan oʻtkazish. May Chora-tadbirlar dasturi Veterinariya va chorvachilikni rivojlantirish qoʻmitasi (B. Norqobilov), Qishloq xoʻjaligi vazirligi (I. Abduraxmonov) 2. Xatlov natijalariga koʻra, ozuqa yerlaridan samarali foydalanish boʻyicha amaliy chora-tadbirlar rejasini tasdiqlash. Iyun 3. Xalqaro moliya institutlari hisobidan chorva kompleksini tashkil qilish, qoramol olish, omuxta-yem chiqarish uchun 315 mln AQSh dollari yoʻnaltirish. Yil davomida 33. Oziq-ovqat sanoatida xalqaro standartlarni joriy qilish orqali ishlab chiqaruvchi korxonalarning raqobatbardoshligini oshirish. 1. Oziq-ovqat sanoati boʻyicha 5 ta xalqaro brendni jalb qilish va mahsulotlar ishlab chiqarishni yoʻlga qoʻyish. 2. Mahalliy oziq-ovqat korxonalari tomonidan injener-texnolog, marketolog, dizayner, xalqaro standartlar boʻyicha xorijiy mutaxassislarni jalb qilishni ragʻbatlantirish. Aprel Chora-tadbirlar dasturi Qishloq xoʻjaligi vazirligi (I. Abduraxmonov), Investitsiyalar, sanoat va savdo vazirligi (L. Kudratov) IV. Telekommunikatsiya sohasini isloh qilish Muvofiqlashtiruvchilar: Prezident Administratsiyasi — A. Samadov, Raqamli texnologiyalar vazirligi — Sh. Shermatov 34. Telekommunikatsiya sohasini erkinlashtirish, mustaqil regulyatorni tashkil etish, tadbirkorlarga soha infratuzilmasidan foydalanishga ruxsat berishning qonuniy asoslarini yaratish. Yangi tahrirdagi “Telekommunikatsiyalar toʻgʻrisida” gi Qonun loyihasini ishlab chiqib, Vazirlar Mahkamasiga kiritish. Iyun Oʻzbekiston Respublikasi Qonuni Raqamli texnologiyalar vazirligi (Sh. Shermatov) 35. Xususiy provayderlarga xalqaro internet tarmoqlariga toʻgʻridan-toʻgʻri ulanishga ruxsat berish. Normativ-huquqiy hujjat loyihasini ishlab chiqib, Vazirlar Mahkamasiga kiritish. Aprel Oʻzbekiston Respublikasi Vazirlar Mahkamasi qarori Raqamli texnologiyalar vazirligi (Sh. Shermatov) V. Transport infratuzilmasini rivojlantirish Muvofiqlashtiruvchilar: Prezident Administratsiyasi — O. Raxmonov, B. Maksimkulov, Iqtisodiyot va moliya vazirligi — B. Xodjayev, Transport vazirligi — I. Mahkamov 36. Temir yoʻl sohasini rivojlantirish uchun tegishli huquqiy muhit, tadbirkorlik faoliyati uchun sharoit yaratish, sohada islohotlarni chuqurlashtirish. Yangi tahrirdagi “Temir yoʻl transporti toʻgʻrisida”gi Qonun loyihasini ishlab chiqib, Vazirlar Mahkamasiga kiritish. Mart Oʻzbekiston Respublikasi Qonuni Transport vazirligi (I. Mahkamov) 37. Temir yoʻlda yuk tashish xizmatlari uchun berilgan chegirmalar hamda yoʻlovchi tashishdan koʻrilgan zararlarni Davlat budjetidan kompensatsiya qilishda yangi mexanizmlarni joriy etish. Temir yoʻl xizmatlarini amalga oshirishni davlat tomonidan qoʻllab-quvvatlash boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Iyul Oʻzbekiston Respublikasi Vazirlar Mahkamasi qarori Transport vazirligi (I. Mahkamov), Iqtisodiyot va moliya vazirligi (B. Xodjayev) 38. Pulli avtomobil yoʻllari tizimining (qurish, rekonstruksiya va ekspluatatsiya qilish) huquqiy asosini yaratish. “Pulli avtomobil yoʻllari toʻgʻrisida”gi Qonun loyihasini ishlab chiqib, Vazirlar Mahkamasiga kiritish. Avgust Oʻzbekiston Respublikasi Qonuni Transport vazirligi (I. Mahkamov) 39. Jamoat transporti infratuzilmasini demografik va iqtisodiy oʻsish, xususan urbanizatsiya jarayonlaridan kelib chiqib rivojlantirish, sohani erkinlashtirish va xususiy sektorni jalb etish. 2030-yilgacha hududlarda jamoat transportini rivojlantirish strategiyasi loyihasini ishlab chiqib, Vazirlar Mahkamasiga kiritish. Oktabr Oʻzbekiston Respublikasi Prezidenti qarori Transport vazirligi (I. Mahkamov) 40. “Uzbekistan Airports” AJga tegishli Buxoro, Urganch va Toshkent xalqaro aeroportlarida DXSH asosida loyihalarni amalga oshirish uchun xususiy investorlarni jalb qilish. 1. Buxoro xalqaro aeroportini modernizatsiya qilish va boshqaruvga berish boʻyicha DXSH bitimini imzolash. Noyabr-dekabr Amaliy choralar Transport vazirligi (I. Mahkamov) 2. Urganch xalqaro aeroportini modernizatsiya qilish va boshqaruvga berish boʻyicha DXSH bitimini imzolash. Noyabr-dekabr 3. Toshkent xalqaro aeroportini DXSH asosida qayta qurish va boshqarish boʻyicha loyihaning TIAsi, loyihani baholash hujjatlari va konsepsiyasini ishlab chiqish. Yil davomida 41. 2024-yilda “Uzbekistan airways” AJda transformatsiya va xususiylashtirishni jadallashtirish. “Uzbekistan airways” AJni xususiylashtirish va isloh qilish boʻyicha “Deloitte” konsalting kompaniyasi bilan hamkorlikni oʻrnatib, aksiya paketlarini xalqaro ommaviy savdolarda xususiylashtirish. Noyabr Amaliy choralar Transport vazirligi (I. Mahkamov) VI. Urbanizatsiya jarayonlari va uy-joy qurilishini jadallashtirish Muvofiqlashtiruvchilar: Prezident Administratsiyasi — O. Xakimov, A. Baxtiyev, Iqtisodiyot va moliya vazirligi — I. Norqulov, S. Sadullayev 42. Urbanizatsiya siyosatining asosiy mezonlarini ishlab chiqish hamda davlat organlarining rolini belgilash. “Urbanizatsiya toʻgʻrisida”gi Qonun loyihasini ishlab chiqib, Vazirlar Mahkamasiga kiritish. Noyabr Oʻzbekiston Respublikasi Qonuni Iqtisodiyot va moliya vazirligi (I. Norqulov) 43. Renovatsiya obyektlarini tanlab olish, moliyalashtirish mexanizmlari hamda renovatsiya dasturi ishtirokchilari vazifalarini belgilash. “Renovatsiya toʻgʻrisida”gi Qonun loyihasini ishlab chiqib, Vazirlar Mahkamasiga kiritish. Aprel Oʻzbekiston Respublikasi Qonuni Qurilish va uy-joy kommunal xoʻjaligi vazirligi (D. Adilov) 44. Urbanizatsiyaning maqsadli koʻrsatkichlari va ularga erishishning vazifalarini belgilash, aholi oʻsishi va iqtisodiyot tarmoqlarining rivojlanish vektoridan kelib chiqib, aglomeratsiya hududlarini belgilash hamda shaharlarning vertikal oʻsishini taʼminlash. Urbanizatsiyani 2040-yilgacha rivojlantirish konsepsiyasini tasdiqlash boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Dekabr Oʻzbekiston Respublikasi Prezidenti qarori Iqtisodiyot va moliya vazirligi (I. Norqulov) 45. Qurilish va uy-joy kommunal xoʻjaligi vazirligi huzurida loyiha ofisini tashkil etish orqali shaharsozlik normalari va qoidalarini takomillashtirish, ularni tizimlashtirish, kodifikatsiyalash hamda “yashil” standartlarni kiritish. Normativ-huquqiy hujjat loyihasini ishlab chiqib, Vazirlar Mahkamasiga kiritish. Avgust Oʻzbekiston Respublikasi Prezidenti qarori Qurilish va uy-joy kommunal xoʻjaligi vazirligi (Sh. Xidoyatov) 46. Ipotekani qoʻllab-quvvatlash jamgʻarmasini tashkil etish, “Bir fuqaroga — bir ipoteka” tamoyilida ipoteka kreditlarini ajratish, ajratilgan ipoteka kreditlarini qayta moliyalashtirish, birlamchi bozordagi uy-joylarga “Ijtimoiy majburiyat” tartibini joriy etish. “2024-yilda bozor tamoyillariga asoslangan ipoteka krediti mexanizmlaridan foydalanish amaliyotini yanada takomillashtirish va aholining uy-joy sharoitlarini yaxshilashga oid chora-tadbirlar toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. Aprel Oʻzbekiston Respublikasi Prezidenti Farmoni Iqtisodiyot va moliya vazirligi (S. Sadullayev), Markaziy bank (A. Kamalov) 47. Master rejani ishlab chiqishning mezonlarini belgilash, ularni kelishish va tasdiqlash tartibini joriy etish. Normativ-huquqiy hujjat loyihasini ishlab chiqib, Vazirlar Mahkamasiga kiritish. Mart Oʻzbekiston Respublikasi Vazirlar Mahkamasi qarori Iqtisodiyot va moliya vazirligi (I. Norqulov) 48. Hududlarda tuman markazlarini rivojlantirish, aglomeratsiya va turizm maskanlarini tashkil etish, xizmat koʻrsatish va servis obyektlarini (“service point”) barpo etishga qaratilgan master rejalarni ishlab chiqish. 70 ta tuman va shaharning master rejalarini ishlab chiqish boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Mart Oʻzbekiston Respublikasi Prezidenti qarori Iqtisodiyot va moliya vazirligi (I. Norqulov) 49. Tez rivojlanib borayotgan va qoʻshimcha zaxiralari mavjud hududlarni tanlab olib rivojlantirish orqali urbanizatsiyani jadallashtirish. 1. Hududlarni joyiga chiqqan holda oʻrganib chiqish orqali 2024-2025-yillarda jadal rivojlantirish uchun dastlabki bosqichda 14 ta va keyingi bosqichlarda 36 ta tuman (shahar)ni tanlab olish. Mart Amaliy chora-tadbirlar Iqtisodiyot va moliya vazirligi (I. Norqulov) 2. 2024-2025-yillarda jadal rivojlantirish uchun tanlab olingan (14 ta) hududlar boʻyicha amaliy chora-tadbirlar rejasini ishlab chiqish. May 50. Shaharlarda velosiped, skuter va piyodalar uchun xavfsiz va qulay yoʻllar, pulli avtoturargohlar infratuzilmalarini rivojlantirishni ragʻbatlantirish. Normativ-huquqiy hujjat loyihasini ishlab chiqib, Vazirlar Mahkamasiga kiritish. Avgust Oʻzbekiston Respublikasi Prezidenti qarori Transport vazirligi (I. Mahkamov) 51. 5 ta hududda Fazoviy maʼlumotlar milliy infratuzilmasi asosida hududlar va shaharlarni barqaror rivojlantirish loyihasini joriy etish. Loyihani amalga oshirish boʻyicha konsepsiya hamda dastlabki texnik-iqtisodiy asoslarini ishlab chiqish. Dekabr Amaliy chora-tadbirlar Iqtisodiyot va moliya vazirligi (I. Norqulov) VII. Biznes va investitsiya muhitini yaxshilash, eksportni oshirish Muvofiqlashtiruvchilar: Prezident Administratsiyasi — B. Raxmatov, Investitsiyalar, sanoat va savdo vazirligi — L. Kudratov, Iqtisodiyot va moliya vazirligi — I. Norqulov 52. Tadbirkorlik subyektlari va davlat oʻrtasidagi munosabatlarni tartibga solish, tadbirkorlar huquqlarini himoya qilishning huquqiy asoslarini mustahkamlash. Tadbirkorlik kodeksi loyihasini Oliy Majlis Qonunchilik palatasiga kiritish. Aprel Oʻzbekiston Respublikasi Qonuni Adliya vazirligi (A. Tashkulov) 53. Yashirin iqtisodiyotni qisqartirishda yangicha yondashuvlarni joriy etish, davlat tomonidan tartibga solishni takomillashtirish, soliq va bojxona maʼmuriyatchiligini biznes va aholi uchun soddalashtirish va raqamlashtirish orqali ularning ishonchini mustahkamlash. 2030-yilgacha yashirin iqtisodiyotni qisqartirish strategiyasini ishlab chiqib, Vazirlar Mahkamasiga kiritish. May Oʻzbekiston Respublikasi Prezidenti qarori Iqtisodiyot va moliya vazirligi (A. Y. Xaydarov) 54. Kichik va oʻrta biznes faoliyatini davlat tomonidan tartibga solishni takomillashtirish. Kichik va oʻrta biznesni rivojlantirish strategiyasi boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Dekabr Oʻzbekiston Respublikasi Prezidenti qarori Iqtisodiyot va moliya vazirligi (I. Norqulov) 55. Yer qaʼridan foydalanuvchilarning huquq va majburiyatlarini belgilash, ruxsatnoma olishni yengillashtirish, xususiy investitsiyalarni oshirish. “Yer qaʼri toʻgʻrisida”gi Qonun loyihasini Oliy Majlis Qonunchilik palatasiga kiritish. Aprel Oʻzbekiston Respublikasi Qonuni Togʻ-kon sanoati va geologiya vazirligi (O. Nasritdinxodjayev) 56. Investorlarning huquqlarini himoya qilish, investitsiyalarni davlat tomonidan qoʻllab-quvvatlashni tizimlashtirish, xususiy investitsiyalar koʻlamini oshirishga qaratilgan qulay biznes ekotizimni shakllantirish. Yangi tahrirdagi “Investitsiyalar va investitsiya faoliyati toʻgʻrisida”gi Qonuni loyihasini ishlab chiqib, Vazirlar Mahkamasiga kiritish. Avgust Oʻzbekiston Respublikasi Qonuni Investitsiyalar, sanoat va savdo vazirligi (L. Kudratov) 57. Aholi tomonidan jamgʻarilgan moliyaviy resurslarni aktivlashtirish, ishlab chiqaruvchilarning moliyaviy resurslarga boʻlgan talabini qondirish. “Kapital bozori toʻgʻrisida”gi Qonun loyihasini ishlab chiqib, Vazirlar Mahkamasiga kiritish. Avgust Oʻzbekiston Respublikasi Qonuni Istiqbolli loyihalar milliy agentligi (V. Pak) 58. Davlat obyektlarini realizatsiya qilish boʻyicha aylanmani qoʻshilgan qiymat soligʻidan ozod etish. Oʻn ikki oy davomida uch va undan ortiq yengil avtomobil sotgan (hadya qilgan, ishonchnoma bergan qarindoshligi mavjud boʻlgan shaxslar bundan mustasno) jismoniy shaxslardan daromadlar toʻgʻrisida deklaratsiya topshirish yoʻli bilan daromad soligʻini undirish. “Soliq kodeksiga oʻzgartirish va qoʻshimchalar kiritish toʻgʻrisida”gi Qonun loyihasini ishlab chiqib, Vazirlar Mahkamasiga kiritish. Noyabr Oʻzbekiston Respublikasi Qonuni Iqtisodiyot va moliya vazirligi (A. Y. Xaydarov), Strategik islohotlar agentligi (B. Normirzayev) 59. Aholiga xizmat koʻrsatuvchi budjet tashkilotlari, gaz va neft mahsulotini sotuvchi va mulkni ijaraga beruvchi yuridik shaxslar, qurilish korxonalari tomonidan jismoniy shaxslarga sotiladigan koʻchmas mulk obyektlari uchun toʻlovlarni naqdsiz shaklda elektron schet-faktura asosida amalga oshirish. “Elektron toʻlov tizimlari xizmatlaridan foydalanishni kengaytirishga doir qoʻshimcha chora-tadbirlar toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. Iyun Oʻzbekiston Respublikasi Prezidenti qarori Strategik islohotlar agentligi (B. Normirzayev), Iqtisodiyot va moliya vazirligi (A. Y. Xaydarov) 60. Aholi bandligini taʼminlash tizimini takomillashtirish, tartibli migratsiyani rivojlantirishda xususiy bandlik agentliklari faoliyatini davlat tomonidan muvofiqlashtirish. “Yangi ish oʻrinlarini tashkil etishni jadallashtirish, tartibli mehnat migratsiyasi uchun qulay sharoitlar yaratish chora-tadbirlari toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. Iyun Oʻzbekiston Respublikasi Prezidenti qarori Kambagʻallikni qisqartirish va bandlik vazirligi (R. Turdiboyeva) 61. 2024-2030-yillarda 30 mlrd AQSh dollarlik DXSH loyihalari dasturini ishlab chiqish. “Davlat-xususiy sheriklik loyihalari koʻlamini kengaytirish toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. May Oʻzbekiston Respublikasi Prezidenti qarori Iqtisodiyot va moliya vazirligi (B. Xodjayev) 62. Oltinsiz eksport hajmining oʻsish surʼatini 2024-yilda 25 foiz darajasida taʼminlash. Oltinsiz eksport hajmini oshirish, jumladan yaxlit institutsional tizimni, eksport geografiyasini kengaytirishni, yangi turdagi tovarlar hamda yuqori qoʻshilgan qiymatga ega mahsulotlar eksportini nazarda tutuvchi normativ-huquqiy hujjat loyihasini ishlab chiqib, Vazirlar Mahkamasiga kiritish. May Oʻzbekiston Respublikasi Prezidenti Farmoni Investitsiyalar, sanoat va savdo vazirligi (L. Kudratov), Iqtisodiyot va moliya vazirligi (I. Norqulov) 63. Tashqi savdo operatsiyalari boʻyicha oʻzaro hisob-kitob va tovar ayirboshlash tizimini yaxshilash. 1. Tashqi savdo operatsiyalari boʻyicha muddati oʻtgan qarzdorlikni qisqartirish boʻyicha idoralararo hamkorlikni kuchaytirish. 2. Tashqi savdo operatsiyalarining yagona elektron axborot tizimidagi tashqi savdo shartnomalari sifatini yaxshilash. 3. Shubhali tashqi savdo operatsiyalari va yuqori narxlarda import qilish ustidan qatʼiy nazorat oʻrnatish. 4. Eksport-import operatsiyalari boʻyicha debitor va kreditor qarzdorlikni kamaytirish choralarini koʻrish. Yil davomida Amaliy chora-tadbirlar Iqtisodiyot va moliya vazirligi (A. Y. Xaydarov), Bojxona qoʻmitasi (A. Mavlonov), Soliq qoʻmitasi (Sh. Qudbiyev), Investitsiyalar, sanoat va savdo vazirligi (L. Kudratov), Bosh prokuratura (Sh. Aminov) VIII. Davlat korxonalarini isloh qilish va xususiylashtirish Muvofiqlashtiruvchilar: Prezident Administratsiyasi — T. Ishmetov, Iqtisodiyot va moliya vazirligi — B. Xodjayev 64. Korporativ boshqaruv sohasini tartibga soluvchi qonunchilik normalarini takomillashtirish. Yangi tahrirdagi “Aksiyadorlik jamiyatlari toʻgʻrisida”gi Qonun loyihasini ishlab chiqib, Vazirlar Mahkamasiga kiritish. Dekabr Oʻzbekiston Respublikasi Qonuni Istiqbolli loyihalar milliy agentligi (V. Pak) 65. Xususiylashtirish jarayonlarida 20 trln soʻmlik tushumlarni taʼminlash, xususan 400 ta korxonaning aksiya paketlarini, 800 ta korxonaning koʻchmas mulk obyektlarini, 2000 ga yerlarni sotish. “Iqtisodiyotda davlat ishtirokini qisqartirishning qoʻshimcha choralari hamda 2024-yilgi xususiylashtirish dasturi toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. Aprel Oʻzbekiston Respublikasi Prezidenti qarori Davlat aktivlarini boshqarish agentligi (A. Ortiqov) 66. 2024-2025-yillarda neft-gaz, kimyo, energetika, transport, bank sohalaridagi 18 ta yirik korxonaning aksiya paketlari xalqaro bozorda ommaviy savdolarini, aksiyalarining birlamchi (IPO) va ikkilamchi (SPO) ommaviy taklifini amalga oshirish. “Davlat ishtirokidagi yirik korxonalarni transformatsiya qilish va xalqaro bozorda xususiylashtirish jarayonlarini jadallashtirish choralari toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. Aprel Oʻzbekiston Respublikasi Prezidenti qarori Davlat aktivlarini boshqarish agentligi (A. Ortiqov) IX. Ichki va tashqi turizmni rivojlantirish Muvofiqlashtiruvchilar: Prezident Administratsiyasi — B. Raxmatov, Turizm qoʻmitasi — U. Shodiyev, Iqtisodiyot va moliya vazirligi — B. Xodjayev 67. Turizmni rivojlantirishning yangi modeli va “Turistik investor” tizimini joriy qilish, shu jumladan turistlar hisobini yuritishni UNWTO tavsiyalariga moslashtirish. “Oʻzbekiston Respublikasida turistlar oqimini yanada oshirish boʻyicha chora-tadbirlar toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. Iyul Oʻzbekiston Respublikasi Prezidenti qarori Turizm qoʻmitasi (U. Shodiyev) 68. Toshkent viloyatida yangilangan turizm konsepsiyasini ishlab chiqish, turizmning yangi turlariga ruxsat berish (geologiya, sanoat va harbiy turizm), “Umra” xizmatlarini koʻrsatuvchi tadbirkorlarga qoʻyilgan talablarni qayta koʻrib chiqish. “Axborot taqdim etish tizimini takomillashtirish hamda turizm sohasida yangi imkoniyatlarni yaratishga oid qoʻshimcha chora-tadbirlar toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. May Oʻzbekiston Respublikasi Prezidenti qarori Turizm qoʻmitasi (U. Shodiyev) 69. Xorijiy sayyohlarga qulay muhit yaratish, turizm infratuzilmasini yaxshilash. Quyidagilarni inobatga oluvchi amaliy chora-tadbirlar rejasini ishlab chiqib, tasdiqlash uchun Vazirlar Mahkamasiga kiritish: 1. Xalqaro aeroportlarning bagaj olish (baggage claim) punktida turizm infokioskalar va mahalliy tur operatorlarini tashkil etish; 2. Temir yoʻl, havo yoʻli va jamoat transporti grafigi, avtomashinani ijaraga olishni qamrab oluvchi yaxlit Milliy sayohat mobil ilovalarini ishlab chiqish, mamlakatda “Apple” va “Google” xaritalari faoliyatini yoʻlga qoʻyish; 3. Paypal, Alipay, WeChat, UniPay, Apple pay va Google pay kabi onlayn toʻlov tizimlarini joriy etish; 4. Avtomobillarni ijaraga olishda xorijiy kompaniyalarni (Thrifty, Dollar, Nertz, Avis) jalb qilish. May Oʻzbekiston Respublikasi Vazirlar Mahkamasi qarori Turizm qoʻmitasi (U. Shodiyev) X. Yashil iqtisodiyot va innovatsion faoliyatni rivojlantirish Muvofiqlashtiruvchilar: Prezident Administratsiyasi — Sh. Ismailov, Iqtisodiyot va moliya vazirligi — I. Norqulov, O. Fozilkarimov 70. Issiqxona gazlari emissiyasini tartibga solish. “Issiqxona gazlarining chiqarilishini cheklash toʻgʻrisida”gi Qonun loyihasini ishlab chiqib, Oliy Majlis Qonunchilik palatasiga kiritish. Sentabr Oʻzbekiston Respublikasi Qonuni Iqtisodiyot va moliya vazirligi (I. Norqulov) 71. Mamlakatni 2050-yilgacha kam uglerodli rivojlantirish boʻyicha uzoq muddatli strategiyani ishlab chiqish. Normativ-huquqiy hujjat loyihasini ishlab chiqib, Vazirlar Mahkamasiga kiritish. Dekabr Oʻzbekiston Respublikasi Prezidenti qarori Iqtisodiyot va moliya vazirligi (I. Norqulov) 72. Xalqaro issiqxona gazi savdosi boʻyicha loyihalarni amalga oshirish. Xalqaro issiqxona gazi savdosi boʻyicha loyihalarni amalga oshirish tartibi toʻgʻrisidagi vaqtinchalik nizom boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Mart Oʻzbekiston Respublikasi Vazirlar Mahkamasi qarori Iqtisodiyot va moliya vazirligi (I. Norqulov), Energetika vazirligi (J. Mirzamaxmudov) 73. Bino va inshootlarni energiya auditdan oʻtkazish tartibi, mezonlari va baholash tizimini joriy etish, binolarda yashil tamoyillar, xususan “Yashil bino” sertifikatini joriy etish. Bino-inshootlarda energiya audit oʻtkazish hamda obyektlarning toifasidan kelib chiqib bosqichma-bosqich energiya samaradorligini aniqlash boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Oktabr Oʻzbekiston Respublikasi Vazirlar Mahkamasi qarori Qurilish va uy-joy kommunal xoʻjaligi vazirligi (Sh. Xidoyatov) 74. Iqtisodiyot tarmoq va sohalarida energiya tejamkorlikni taʼminlash, energiyani boshqarish tizimini xalqaro standartga oʻtkazish. “Iqtisodiy va ijtimoiy sohalarda energiya tejamkorligini taʼminlash dasturini tasdiqlash toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. Iyun Oʻzbekiston Respublikasi Prezidenti qarori Energetika vazirligi (A. Axmedxodjayev) 75. Ilmiy tadqiqotlarning ustuvor yoʻnalishlarini aniqlash, grantlar olish uchun taqdim etilayotgan loyihalarni tekshirish mezonlarini kuchaytirish va shaffofligini taʼminlash, xorijiy grant mablagʻlaridan foydalanishning tartib va talablarini soddalashtirish. “Ilm-fan sohasini boshqarish va moliyalashtirish mexanizmlarini takomillashtirish chora-tadbirlari toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. Iyul Oʻzbekiston Respublikasi Prezidenti qarori Innovatsion rivojlanish agentligi (Sh. Rajabbayev) 76. Ilmiy darajalarni berish talablarini takomillashtirish, dissertatsiyani tayyorlash metodologiyasini xalqaro mezonlar asosida qayta koʻrib chiqish, Fan va texnologiyalar boʻyicha respublika kengashi faoliyatini kuchaytirish. “Ilmiy tadqiqot faoliyatni takomillashtirish chora-tadbirlari toʻgʻrisida”gi normativ-huquqiy hujjat loyihasini ishlab chiqib, Vazirlar Mahkamasiga kiritish. Sentabr Oʻzbekiston Respublikasi Prezidenti Farmoni Oliy taʼlim, fan va innovatsiyalar vazirligi (Sh. Turdikulova) 77. Mamlakatning drayver soha vakillarining muammolar bankini doimiy shakllantirish va ularning yechimiga qaratilgan tanlovlar eʼlon qilish, loyihalarni texnologik tayyorgarlik darajalari (Technology Readiness Level) asosida moliyalashtirish. Ilmiy va startap loyihalarni davlat tomonidan moliyalashtirish mexanizmini takomillashtirish boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Oktabr Oʻzbekiston Respublikasi Prezidenti Farmoni Innovatsion rivojlanish agentligi (Sh. Rajabbayev) 78. Energetika, qishloq xoʻjaligi, qurilish, sogʻliqni saqlash sohalarida davlat idoralari tomonidan budjetdan tashqari mablagʻlar hisobiga ilmiy ishlanmalarni ishlab chiqish va ularni tijoratlashtirish. Vazirlik va idoralar rahbarlarining innovatsiyalarni joriy etishga masʼul oʻrinbosarlariga maqsadli koʻrsatkichlarni belgilash. Vazirlik va idoralarning innovatsion faoliyatini qoʻllab-quvvatlash tizimini yoʻlga qoʻyish boʻyicha normativ-huquqiy hujjat loyihasini ishlab chiqib, Vazirlar Mahkamasiga kiritish. Dekabr Oʻzbekiston Respublikasi Prezidenti qarori Innovatsion rivojlanish agentligi (Sh. Rajabbayev)